નાગરિકોએ આ વાત સમજવી પડે. સરકારી તંત્રમાં પણ નાગરિકો જ છે. પરંતુ સરકારી તંત્ર પોતાની રીતે કામ કરી શકે તેવું નથી. તેમાં અધિકારી તરીકે રહેલો નાગરિક વ્યક્તિગત રીતે કશુંક હાંસલ કરવા કાર્ય કરે ત્યારે દક્ષતા આવે છે. પણ તેના પર આધાર રાખવાના બદલે નાગરિકો વિચારે કે હવે એક એવું આંદોલન કરીએ જે ઓવરઓલ કાર્યદક્ષતા લાવે. મુંબઈના લોકોમાં તે ક્ષમતા છે. મુંબઈ સ્પર્ધાને કારણે, સંજોગોના કારણે સૌથી એફિશિયન્ટ શહેર બન્યું છે. મુંબઈગરાએ સૌની સાથે દોડવા માટે એફિશિયન્ટ બનવું પડે છે. એલફિન્સ્ટન્ટ રોડની દુર્ઘટના પછી મુંબઈના નાગરિકોનો મૂડ જોઈને સરકારે અને તંત્રે અલગથી વિચારવું પડ્યું હતું અને ફૂટ ઓવરબ્રીજ બનાવવાનું કામ સેનાને સોંપી દેવાનું વિચારવું પડ્યું હતું